Obelinė blakutė
Obelinė blakutė (Psylla mali) – lygiasparnių (Sternorrhyncha) pobūrio blakučių (Psyllidae) šeimos vabzdys. Turi dvi poras plėviškų sparnų, kurie yra ilgesni už kūną. Pilvelis segmentuotas. Užpakalinės kojos šokamosios. Kūnas 3,4-3,7 mm ilgio, žalios spalvos. Lervos minta obelų, kriaušių besiskleidžiančių pumpurų žiedų, vaisių užuomazgų sultimis. Dėl to pažeisti pumpurai neišsivysto. Obelinė blakutė per metus išveda 1 jauniklių kartą. Naikinama insekticidais.